มาลองนวัตกรรมใหม่ในการทำขนม
ร้านนี้น่าสนใจทีเดียวกับการนำนวัตกรรมเทคโนโลยีสมัยใหม่มาปรับใช้กับการทำขนมอย่างแพนเค้ดที่สามารถทำออกมาเป็นรูปหน้าเราได้เลย แล้วแต่รูปที่เราสั่ง
ที่ตั้ง - อยู่ภายในห้างเมญ่า ใกล้ศูนย์ DTAC
วิธีการสั่ง
-เข้าไปเลือกเมนูที่เค้าท์เตอร์ตามแต่เราต้องการ มีทั้งแบบเป็นเซทและแบบแยกสั่ง ถ้าเป็นเซทจะมีแพนเค้ก+น้ำ+ไอศครีม เซทนี้จะ 200 กว่าบาท หรือจะเลือกท๊อปปิ้งเพิ่มก็เพิ่มราคาไปตามนั้น 
-จากนั้น แอด LINE ของทางร้านผ่าน QR code เพื่อส่งรูปที่เราต้องการจะให้ทำแพนเค้กไป ส่วนมากขอเป็นแค่รูปใบหน้านะคะ จะทั้งตัวก็เกรงว่าจะไม่ไหว
- ทางร้านก็จะเอารูปเราใส่ในโปรแกรมและส่งเข้าเครื่อง ร่างรูปหน้าเราออกมาคร่าวๆ และจะมีน้องพนักงานที่คอยดูและเติมส่วนรายละเอียดต่างๆ เพิ่ม คือจะพูดไปคือ เครื่องไม่ได้ทำเองทั้งหมด ก็จะมีในส่วนที่เป็นฝีมือน้องพนักงานคนสวยช่วยปรับแต่งอยู่
- พอเสร็จออกมาเป็นรูปหน้าแสนสวยของเราน้องก็จะนำมาเสริฟตามแต่เซทืั้เลือกไว้
โดยส่วนตัวในเรื่องรสชาติถือว่าทั่วไป อยากให้เพิ่มความหอมหน่อย เพราะถ้าขนมหอมๆ จะดึงดูดใจผู้คนได้มากทีเดียว ส่วนในเรื่องความคิดสร้างสรรนั้นผ่านอยู่แล้วค๊า อยากจะเอาแพนเค้กใส่กรอบเก็บไว้จริงๆ

